Ámɨ ámá wo “ Xwɨyí̵á wáí̵ uragí̵ápɨ nánɨ Judayí̵ mají̵á imónagí̵árí̵anɨ ? ” nɨránáyí̵ , re urɨmí̵ɨnɨ , “ Oweoɨ , émáyí̵ aí nɨjí̵á imónɨŋánáyí̵ , ‘ Judayí̵ nɨjí̵á mimónagí̵árɨnɨ . ’ rɨpaxí̵ menɨnɨ . ” urɨmí̵ɨnɨ . Moseso Gorɨxo nánɨ re nɨwurɨyirɨ eaŋí̵ eŋagɨ nánɨ rarɨŋɨnɨ , “ Judayí̵né Gorɨxonɨ ámá xeŋwí̵ wíyo píránɨŋí̵ mearɨŋagɨ sɨŋwí̵ nɨnanɨrí̵ná sɨpí dɨŋí̵ wiaiwipí̵rí̵árɨnɨ . Ámá seyí̵né ‘ Mají̵á imónɨgí̵áyí̵rɨnɨ . ’ wiaiwiarɨgí̵áyo píránɨŋí̵ mearɨŋagɨ sɨŋwí̵ nɨnanɨrí̵ná wikí̵ wónɨpí̵rí̵árɨnɨ . ” Moseso e nɨwurɨyirɨ eaŋí̵ eŋagɨ nánɨ rarɨŋɨnɨ .
